**Рысқұлова Ақгүл Баяхметқызы**

Ақтөбе қаласы, «Білім» мектеп – гимназиясының қазақ тілі мен әдебиеті пәні мұғалімі, 9 «В» сынып жетекшісі

***Сыныптағы жағымды орта орната алу*** - білім алушылардың білімге деген тиімді көзқарасын дұрыс бағыттауға апаратын бірден-бір жол. Себебі, кез-келген ортада қарым –қатынас үлкен рөл атқарады, мұғалім өзінің алдындағы шәкірттеріне білімге деген ұмтылысын бір бағытқа, яғни жаңалықты тиімді қабылдауға итермелеу. Оларға: топқа бөлу әдістері, әртүрлі қызықты тренингтер, жас ерекшеліктеріне байланысты сергіту сәттері т.б. жатады. Сондықтан өзімнің іс-тәжірибемде жағымды орта тудыруға бағытталған бірнеше әдіс-тәсілдеріммен бөліскім келеді:

1. **Тренинг тақырыбы: *«Қарым-қатынас»***

Оқушылардың қарым-қатынасқа деген қажеттілік деңгейін анықтау, қарым-қатынас өрісін дамытып, қарым-қатынас орната алу қасиетін қалыптастыру үшін тренинг ұйымдастыруға болады. Өйткені, қарым-қатынас – бұл адамдардың бір-бірімен білімдерін, тәжірибелерін, пікірлерін алмастыру мақсатындағы әрекеттері. Қарым-қатынас адамның өзін адам екенін сезіну үшін қажет. Сондықтан мен «Сенімен қарым-қатынас жасау жағымды ма?» тақырыбында тренинг өткізіп, онда оқушыларға «Қарым-қатынас жасай білесіңдер ме, оны өздеріңнің құрбыларың жақсы біледі, ендеше сендер қарым-қатынаста қандайсыңдар?» деген сауалдар қойылды. Оны тест ойыны арқылы анықтауға тырыстық.

***Шарты:*** Тренингке қатысушылардың әрқайсысында қатысушы бала санына қарай парақ қағаз болуы керек. Кесте бойынша әр баламен қалай қарым-қатынас жасайсыз, бағалайсыз.

*Кесте:*

+2 – сенімен қарым-қатынас жасау өте жағымды.

+1 – сен қарым-қатынаста ашықсың.

0 – білмеймін, сенімен көп қарым-қатынас жасамаймын.

–1 – сенімен қарым-қатынас жасау кейде жағымсыз.

–2 – сенімен қарым-қатынас жасау өте қиын.

Қатысушы әр бала түгеліне дерлік бағалауы қажет. Әр қағаз бүктеліп, бағаланған адамның аты жазылып өзіне беріледі.

Әркім бағалап болған соң – тер мен – тер жеке саналып есептелінеді. Соңынан балалардың өз пікірлері тыңдалады. Соның нәтижесінде сынып ішіндегі қарым-қатынаста жағымды, жағымсыз балалар анықталады.

Жаттығу: Сол жағыңда тұрған балаға қолыңды беріп, сенімен қарым-қатынаста өте қуаныштымын деп қолынан ұстап, ол бала қасында тұрған балаға осы сөзді айтып әрі қарай жалғаса береді де бүкіл балалар қол ұстасып шеңбер құрады, содан соң бәрі де бір дауыспен «бір-бірімізбен қарым-қатынаста өте қуаныштымыз» деп айтады.

Әрдайым жылы шыраймен, күлімдеп адамдармен қарым-қатынас жасасаңыз, қарым-қатынас сәтті болмақ.

Бүгінгі сабақтан не өзгертер едің? – деген сұраққа байланысты балалардың пікірі тыңдалады.

1. ***Топқа бөлу әдісі:***  Топтағы 5 (қанша топқа бөлгіңіз келеді сонша) адамды ортаға шығарып, көздерін орамалмен байлап, кезекпен топтың мүшелерін атап шығу. Сол аталған есімді адамдарды топтарға топтастыру.

*Мақсаты:* Топтағы ынтымақтастық қарым-қатынас орнату, топтағы адамдармен танысу (жаңа танысып жатқан ортада), тез тіл табысып кету және бір-бірінің есімдерін есте сақтауға баулу.

1. ***Тренинг:* Студия « Бата»**

*Мақсаты:* оқушылардың қазақ халқының дәстүріне, тілге, сабаққа деген қызығушылығын арттыру, достық қарым – қатынасты нығайту.

*Тренингтің шарты:* алдынан ала «Студия» дайындалады, өтетін орны. Оқушылар арасынан бір оқушы ортаға шығып, әр оқушыға бата береді .

Бата дегеніміз не? Біздің данагөй бабаларымыз: «Жауынменен жер көгерер, батаменен ер көгерер», - деп айтып кеткен ғой. Бата беру - адал ниет, жақсы тілек білдірудің ұлттық дәстүрі. Халық ақ батадан рухани қуат алады, ол жақсылыққа жол ашады деп сенеді.